У канферэнцыі, якую ініцыіравалі аддзел адукацыі Шчучынскага райвыканкама і гімназія, і якая, дарэчы, праходзіла пад назвай “Прырода і адукацыя: праблемы ўстойлівага развіцця”, прынялі ўдзел навукоўцы, якія даўно займаюцца вывучэннем дзейнасці Юндзіла. Кандыдат гістарычных навук, дацэнт сталічнага Інстытута парламентарызму і прадпрымальніцтва А.Л. Кіштымаў, доктар біялагічных навук, прафесар кафедры агульнай біялогіі БДП імя М. Танка А.Т. Федарук па крупінках збіралі звесткі пра нашага знакамітага земляка і ахвотна падзяліліся вынікамі сваіх даследаванняў.